
AVIZ

asupra proiectului  de Lege privind modificarea şi completarea articolului 1 din Ordonanţa de urgenţă a Guvernului nr.96 din 2002, privind acordarea de produse lactate şi de panificaţie pentru elevii din clasele I-IV din învăţământul de stat, modificat şi completat
(PLx. 188/2012)

În baza prevederilor art. 95 din Regulamentul Camerei Deputaţilor, republicat, cu adresa nr. PLx. 188/ 29 mai 2012, Comisia pentru învăţământ, ştiinţă, tineret şi sport a primit, spre dezbatere şi avizare, proiectul de Lege privind modificarea şi completarea articolului 1 din Ordonanţa de urgenţă a Guvernului nr.96 din 2002, privind acordarea de produse lactate şi de panificaţie pentru elevii din clasele I-IV din învăţământul de stat, modificat şi completat.

Proiectul de lege a fost dezbătut în Comisie, în şedinţa din 19 iunie 2012.

Comisia, cu 3 voturi pentru susţinerea proiectului de lege, 8 voturi împotrivă şi 4 abţineri, a hotărât să emită aviz negativ asupra proiectului de lege menţionat.


În raport cu obiectul şi conţinutul său, proiectul de lege face parte din categoria legilor ordinare.

